Latvijas Kristīgais Radio
Latvijas Kristīgais Radio sāka raidīt 1993. gada 22. decembrī plkst. 19.00. Tas raida ultraīsviļņu diapazonā (FM 101,8), un to var uztvert Rīgā un apmēram 70 kilometru rādiusā ap galvaspilsētu. Kopš 1996. gada – arī Liepājā un Talsos, un tagad visā Latvijā 24 stundas diennaktī. Kristīgā radio prezidents ir Tālivaldis Tālbergs, un pirmo desmit gadu programmas direktors bija Māris Dravnieks. Viņi bija arī to cilvēku vidū, kuri dibināja un veidoja Latvijas Kristīgo radio. Latvijas Kristīgais radio ir starpdraudžu, starpkonfesionāls radio, tā moto ir "Patiesība Vārdos un Mūzikā".